**ŠILALĖS RAJONO EKSTREMALIŲ SITUACIJŲ**

**KOMISIJOS POSĖDŽIO**

**PROTOKOLAS**

2021 m. birželio 22 d. Nr. 3

Šilalė

Posėdis įvyko 2021 m. birželio 22 d. 14.00 val. (nuotoliniu būdu prisijungiant ryšio priemonėmis adresu: Susitikimas (*Meeting*) ID: 96414598790, slaptažodis (*password*): 512724 arba interneto nuoroda adresu: <https://zoom.us/j/96414598790?pwd=N3EweERCQmxSVmF5SHBYZXFPZUJ1QT09>), daromas posėdžio garso įrašas.

Posėdžio pirmininkas: Osvaldas Šarmavičius, Šilalės rajono savivaldybės administracijos direktoriaus pavaduotojas laikinai einantis administracijos direktoriaus pareigas.

Posėdžio sekretorius: Aloyzas Vaičiulis, Šilalės rajono savivaldybės administracijos Teisės ir viešosios tvarkos skyriaus vyriausiasis specialistas.

Dalyvavo Ekstremaliųjų situacijų komisijos nariai: Vaidotas Kėbla – Klaipėdos priešgaisrinės gelbėjimo valdybos Šilalės priešgaisrinės gelbėjimo tarnybos viršininkas, Virginijus Kvederys – laikinai einantis direktoriaus pareigas UAB „Šilalės vandenys“, Audrius Lukošius – Tauragės apskrities vyriausiojo policijos komisariato Šilalės rajono policijos komisariato viršininkas, Donatas Grigalis – laikinai einantis direktoriaus pareigas UAB „Šilalės šilumos tinklai“, Antanas Leščauskas –Klaipėdos rajono aplinkos apsaugos inspekcijos vyriausiasis specialistas, Evaldas Lazdauskas – Šilalės rajono savivaldybės priešgaisrinės tarnybos viršininkas, VSAT atstovės Daiva Medeikienė ir Margarita Petraitienė.

Pakvieti dalyviai: Meras Algirdas Meiženis, Regina Audinytė – Traksėdžio seniūnijos seniūnė, Virginijus Ačas – Laukuvos seniūnijos seniūnas, Roma Veščiūnienė – Pajūrio seniūnijos seniūnė, UAB „Migelis“ vadovas Remigijus Milikauskas.

Ekstremalių situacijų komisijos (toliau – ESK) pirmininkas Osvaldas Šarmavičius pradėdamas posėdį pristatė komisijos posėdžio darbotvarkę, dalyvaujančius posėdyje komisijos narius, savivaldybės merą.

DARBOTVARKĖ:

1. Dėl skendimų paviršinių vandens telkinių vandenyje prevencijos ir skęstančiųjų gelbėjimo

darbų organizavimo vasaros sezono metu vietose, kuriose galimai poilsiauja gyventojai.

Pranešėjai:

1.1. Šilalės priešgaisrinės gelbėjimo tarnybos viršininkas Vaidotas Kėbla.

1.2. Šilalės rajono savivaldybės seniūnijų seniūnai.

2. Dėl pasiruošimo skęstančiųjų gelbėjimo darbams Paršežerio ežero maudyklos

paplūdimiuose.

Pranešėjas: UAB „Migelis“ atstovas.

3. Kiti klausimai.

SVARSYTA.

1. Dėl skendimų paviršinių vandens telkinių vandenyje prevencijos ir skęstančiųjų gelbėjimo darbų organizavimo vasaros sezono metu.

ESK pirmininkas paklausė dalyvaujančiųjų, ar turi klausimų dėl darbotvarkės. Klausimų nebuvo tuomet pasiūlė Vaidotui Kėblai, Klaipėdos priešgaisrinės gelbėjimo valdybos Šilalės priešgaisrinės gelbėjimo tarnybos viršininkui pasisakyti dėl skendimų paviršinių vandens telkinių vandenyje prevencijos ir skęstančiųjų gelbėjimo darbų organizavimo vasaros sezono metu.

V. Kėbla pristatė informaciją apie Šilalės rajone esančiuose vandens telkiniuose paskendusių asmenų statistiką, vykdomas ir numatomas vykdyti prevencines priemones. Informavo apie tarnybos pareigūnų ir savivaldybės atstovo atliktą galimų maudymosi vietų patikrinimą, informacinių lapelių pakabinimą ant persirengimo kabinų. Prašė padėti įrengti informacinius skydus prie Šilalės miesto ir kitų vandens telkinių, kuriuose maudosi gyventojai. Pasiūlė prie miesto tvenkinio sužymėti persirengimo kabanas, kad žmogus skambindamas pagalbos telefonu galėtų paskyti tikslią vietą, tai padėtų gelbėtojams laimėti laiko atvykstant teikti pagalbą.

Pasiūlė rasti galimybę prie maudymosi vietų pakabinti gelbėjimosi ratus.

2. ESK pirmininkas pasiūlė, dėl pasiruošimo skęstančiųjų gelbėjimo darbams Paršežerio ežero maudyklos paplūdimyje, pasisakyti UAB „Migelis“ atstovui Remigijui Milikauskui.

R. Milikauskas pasakė, kad yra pasiruošę gelbėjimo darbams Paršežerio ežero maudykloje. Yra apsirūpinę gelbėjimosi priemonėmis, kurios yra sukabintos prie maudymosi vietų. Prašė rasti galimybę nupirkti gelbėjimo darbaų vykdymui motorinę valtį.

Savivaldybės meras ir komisijos pirmininkas pažadėjo ieškoti galimybių dėl stendų, gelbėjimosi ratų ir valties nupirkimo.

NUTARTA:

1. Padėtis galimose maudymosi vietose ir Paršežerio paplūdimyje nėra bloga.
2. Pavesti savivaldybės vyriausiajam specialistui surinkti informaciją apie stendų ir gelbėjimosi ratų poreikį seniūnijose.

Pridedamas posėdžio garso įrašo failas „2021-06-22 ESK posėdis.m4a“.

Posėdžio pirmininkas Osvaldas Šarmavičius

Posėdžio sekretorius Aloyzas Vaičiulis